UPDATE "În această seară, doctorul Sorin Paun, managerul interimar al Spitalului Floreasca, mi-a înaintat demisia din funcția de conducere a unității sanitare. În cel mai scurt timp va fi numit un nou manager interimar care să asigure buna funcționare a acestui spital pană la organizarea concursului, cel târziu în luna octombrie", a anunțat ministrul Sanatatii, Vlad Voiculescu, la finalul discutii purtate cu acesta, miercuri seara, la Minister.

"Dincolo de problemele de comunicare dintre doctorul Sorin Paun și o parte a personalului din spital, nimeni nu mi-a adus la cunoșință elemente care să pună la îndoială onestitatea sa și caliățile recunoscute de medic chirurg. Ministerul Sanătății va acorda în continuare tot sprijinul Spitalului Floreasca pentru remedierea rapidă a situației", a adaugat ministrul Vlad Voiculescu.



Ministrul Sănătății, Vlad Voiculescu, a declarat miercuri seara că este inacceptabil ce se întâmplă la spitalul Floreasca unde 15 medici de la Unitatea de Primiri Urgenţe a spitalului și-au înaintat demisiile. Angajații spun că managerul Sorin Păun li se adresa cu un limbaj injurios.



În ultimele zile pe internet au apărut mai multe înregistrări audio în care o persoană, care ar fi managerul interimar al Spitalului Floreasca, Sorin Păun, adresează injurii personalului din spital.



„Am fost informat despre numărul îngrijorător de mare (de medici demisionari n.n.), cunosc problema, au existat două întâlniri. Este o situație foarte gravă, în seara aceasta am convocat o a treia întâlnire”, a declarat miercuri seara ministrul Sănătății, Vlad Voiculescu, după ședința de Guvern, răspunzând la o întrebare despre problema medicilor demisionari de la Floreasca.



Întrebat despre limbajul managerului spitalului Floreasca, ministrul Voiculescu a spus că „dacă acuzațiile se confirmă, acest lucru este inacceptabil”.

Medicii demisionari susțin că își desfășoară activitatea în condiții de stres și acuză modul în care li se adresează șeful spitalului.

„Managementul defectuos a avut un impact negativ asupra activității noastre, neputând să ne desfășurăm activitatea așa cum ne-am dori, stresul la care suntem supuși, felul în care ni se adresează domnul manager, nu mai putem”, a declarat la Digi24 Gabriela Bratosin, medic specialist UPU Floreasca.

Un alt medic a relatat că noul manager „pune bețe în roate departamentului UPU-SMURD”, iar personalul nu dispune de medicamentele de bază necesare pentru urgenţe, cum ar fi adrenalina.

„Din punctul nostru de vedere, peste două săptămâni SMURD Bucureşti se închide. Nu doar UPU SMURD Floreasca! Închidem avion SMURD, elicopter SMURD Bucureşti, maşinile cu medic, nu va mai exista dispecerat pe Bucureşti, care efectuează dispecerizarea şi pe toată regiunea de sud a ţării", a declarat un alt medic din grupul demisionarilor.

În ultimele zile pe internet au apărut mai multe înregistrări audio în care o persoană, care ar fi managerul interimar al Spitalului Floreasca, Sorin Păun, adresează injurii personalului din spital.



„Fi-ţi-ar capul al ... să-ţi fie! Mare lucru ce ai de făcut! Du-te-n ...!”, se aude într-una din înregistrări.



Managerul Spitalului Floreasca, Sorin Păun, a declarat miercuri că în demisii nu sunt trecute și motivele.

„Sper ca medicii colegi de la UPU să înțeleagă că au depus un jurământ, și să nu se lase manipulați. Fiecare demisie va fi discutată punctual. În demisii nu sunt trecute motivele”, a declarat miercuri managerul Spitalului Floreasca, Sorin Păun.

Sorin Păun este soţul consilierei pe probleme de sănătate a preşedintelui Klaus Iohannis, Loreta Diana Păun, așa cum reiese și din declarația de avere a acesteia postată pe presidency.ro.